Månedsinfo fra styret i mai

15.05.2021

**Kom mai du skjønne, milde. Etter en kald april håper vi på at mai vil gi oss mer sol og varme.   
Her kommer siste nytt fra styret:**

**Bruk av oppslagstavlene:** Vi har kjøpt inn en ny oppslagstavle som henger ved inngangen til felleshuset. Denne er for informasjon til avdelingens kolonister. Her henger overordnet informasjon: månedsinfo fra styret, oversikt pliktarbeid, hentedatoer hageavfall mm. De andre infotavlene vil ikke lenger bli brukt til interninformasjon. Du finner også all informasjon på avdelings nettsider.

**Hageavfall:** Alle hentedatoer fra kommunen er nå klare. Oversikt over hentedatoer finner du på avdelings nettsider og informasjonstavlen ved felleshuset. Pålessing gjennomføres som pliktarbeid. Sett eget hageavfall på snuplassen innerst i Nordbergveien dagen før eller samme dag som henting, så langt det lar seg gjøre. Ikke la hageavfall stå på snuplassen over tid.

**Avdelingens gatelys:** Det er dessverre flere gatelys som ikke virker og gangveien er for dårlig opplyst. Pærene i lampene som ikke lyser er forsøkt byttet, uten hell. Styret venter på tilbud på utskiftning av lampene. Investering i gatebelysningen vil bli tatt opp på avdelingens årsmøte.

**Gråvann:** avdelingens nettsider er oppdatert med informasjon om gråvannet. Her ligger det et forslag til tilkobling for de ulike hyttene og hvem som kan gå sammen for å koble seg på offentlig avløp. Arbeidsgruppa jobber fortsatt med å undersøke dagens anlegg. Styret har eget møte om gråvann i begynnelsen av juni. Etter dette vil vi ta kontakt med den enkelte for å sjekke status og ønske om bistand/samarbeid.

**Strømutbedring:** Avdelingens nettsider er oppdatert med informasjon om strømutbedringen og det er sendt ut e-post med informasjon fra fellesstyret til alle kolonister.

**Pliktarbeid og beplantning:** Sesongens pliktarbeid er i gang og det er plantet sommerblomster ved felleshusene.

**Hyttesalg og overdragelser:** Denne sesongen skal hytte 598 selges og to andre hytter overdras til barn/barnebarn. Styret kontakter takstmann. Hytten som skal selges legges ut for internkunngjøring. I år har vi utarbeidet en egenerklæring for selger som vedlegges taksten. Hytter selges med krav om tilkobling til offentlig avløp.

**Byggesøknader:** Minner om at fristen for innsending av søknader til byggekomiteen er 20.mai.

**Get/Kringsjånett:** I forbindelse med fakturering for sesongen oppdaterer vi oversikten over hvem som har tv-/internettabonnement. Styret sender en e-post til den enkelte om dette.

**Årsmøte Fellesstyret:** avholdes 20.mai. Styret har nominert Øyvind Boland som representant og Erlend Hem som vara. På årsmøtet deltar styreleder og de nominerte. Oppsummering fra dette årsmøte kommer i neste månedsinfo.

**Årsmøte Oslokretsen:** avholdes 26.mai. Styret har nominert Marte Martinsen som representant. På årsmøte deltar nåværende representant Berit Hogstad og styreleder. Oppsummering fra dette årsmøte kommer i neste månedsinfo.

**Kommende styremøter:** vi har satt møteplan for kommende periode. Kommende styremøter er 08.05, 03.06 (ekstraordinært møte gråvann), 08.06, 06.07, 03.08, 07.09 og 05.10.